ÚFO - a gyermekirodalomban (04. 2. szám)
A világ nagyot változott, az írókat elsősorban a kapcsolati tőke mozdítja a gyermekirodalom felé: azaz érintettek: kisgyerekük van. Minthogy az író olvas a kicsinek leginkább, ráébred, nem varázslat. Tud ő ilyet. Sőt, személyre szabottan, mert ismeri a gyerek ízlését. Célzottan specializál.
ÚFO és gyermekirodalom
Az ember, aki túlkerült a koron, hogy lefekvéskor óvodás vagy kisiskolás gyerekeinek olvasson, lassan elfeledkezik a gyermekirodalomról. Pedig létezik, élő piac, minthogy gyerek mindig születik, és olyan szülő is akad néhányszáz, akik nem csapják le a videó elé a kicsit, hogy ott van, nézzed, tartsd a szád.
Volt a gyermekirodalomnak egy fényesen ragyogó korszaka, amely egyben az írói szolidaritás dicsőséges korszaka volt, az ötvenes-hatvanas évek, amikoris bizonyos nem „tűrt” literátorok kitilttattak a felnőttirodalomból. A lehetőséghez jutó szerkesztők - pl. Kormos István - mesét, gyerekverset kértek és jelentettek meg a tiltólistán szereplő íróktól. Ekkoriban teremtek Mészöly Miklós, Lázár Ervin, Nemes Nagy Ágnes gyerekeknek szóló versei, meséi.
Az Új Forrás Bombitz Attila szerkesztette idei második száma a gyermekirodalom hazai jelenét járja körül, esszében, versben, prózában szólaltatva meg az utóbbi évek rangos és sikeres gyermekírói magyar képviselőit. Egy vitairat is olvasható a lapban a meseoktatás anomáliáiról. Érdemes tájékozódásképpen rászánni az időt, különösen azon kisgyerekesek szülőknek, akik tanácstalanul tekergetik a fejüket a könyvesboltban, fogalmuk nincs, mire szabad, mire nem érdemes költeni.
Harminchatodik Évfolyam
2004. 2. Szám (Február)
MÁRTON LÁSZLÓ Olvasó gyermek (esszé)
KOVÁCS ANDRÁS FERENC Bogyó Bandi boldogsága; Rudika; Gangeszi gaviál; A buta tatu, meg a tudós tukán; Pekari; Vénhedt oroszlán; Bogyó Bandi búcsúzik (versek)
DARVASI LÁSZLÓ Az asztalok és Károly professzor (próza)
TÓTH KRISZTINA Medvenóta (vers)
JÁSZ ATTILA Mese Vackorról meg a Jó Háról (vers)
SIMAI MIHÁLY Rakoncátlan Kilimpác (mese)
DOBSZAY AMBRUS Gondolatok a gyermekversek megközelítéséről (tanulámány)
BÓDIS ZOLTÁN Mese és szakralitás (tanulmány)
BÁLINT PÉTER A (nép)mese oktatásának anomáliáiról (vitairat)
LOVÁSZ ANDREA A komplementaritás varázsa (Böszörményi Gyula: Gergő és az álomfogók)
FENYŐ D. GYÖRGY A mese határai (Szijj Ferenc: Szuromberek királyfi és Darvasi László: Trapiti)
BOLDIZSÁR ILDIKÓ Mesebőrönd (Tóth Krisztina: A londoni mackók)
BALÁZS IMRE JÓZSEF Könyv a gyermekben zajló történetekről (Kiss Judit: Bevezetés a gyermekirodalomba)
MAZÁN VILMOS Motivációk mentén (Közelítések a meséhez)
[- oz -]